Anugerah Juara Lagu ke-13

Juara Lagu 1998 ialah pertandingan yang membariskan lagu-lagu Melayu untuk dinobatkan sebagai "Juara Lagu" bagi tahun 1998. Pertandingan ini telah diadakan pada 6 Disember 1998. Disebabkan oleh kegawatan ekonomi pada ketika itu, barang-barang elektrik menjadi hadiah buat para pemenang untuk menggantikan wang tunai. TV3 juga membuat keputusan untuk mengadakan AJL 1998 di Sri Pentas 2, Plaza Alam Sentral, Shah Alam dan pada waktu petang atas alasan yang sama untuk menjimatkan kos.

Finalis
Untuk melihat senarai semi-finalis untuk Juara Lagu 1998, sila lihat Separuh Akhir Muzik Muzik 1998.
Untuk merujuk senarai penuh finalis sepanjang penganjuran AJL, sila lihat Senarai lagu finalis Anugerah Juara Lagu.

Berikut adalah senarai finalis mengikut turutan giliran persembahan yang berentap di AJL ke-13:

Pemenang

 Juara Keseluruhan: "Cindai" - (Pak Ngah / Hairul Anuar Harun / Siti Nurhaliza)

 Juara Kategori 
 Irama Malaysia: "Cindai" - (Pak Ngah / Hairul Anuar Harun / Siti Nurhaliza)
 Balada: "Puncak Kasih" - (Adnan Abu Hassan / Maya Sari / Ziana Zain)
 Pop Rock: "Joget Angan Tak Sudah" - (Jay Jay / Keon)

 Persembahan Terbaik: Noraniza Idris - "Dikir Puteri"

Trivia

 Buat kedua kalinya berturut-turut, Juara Lagu dimenangi dalam kategori Irama Malaysia.

 Edisi AJL kali ini kembali diacarakan seperti biasa, iaitu tidak lagi menggunakan Bahasa Melayu Baku.

 Edisi ini menampilkan persaingan sengit diantara 3 Penjuru [Siti Nurhaliza-Noraniza Idris-Ziana Zain].

 Noraniza Idris & Ziana Zain merangkul anugerah pertama AJL dengan Noraniza Idris memenangi Persembahan Terbaik & Ziana Zain memenangi Kategori Balada.

 Penampilan sulung Ratu Vokal AJL, Liza Hanim dalam kategori Balada.

 Penampilan terakhir Kumpulan 'boyband' Kool di pentas AJL setelah 4 tahun berturut-turut menyertai AJL.

 Siti Nurhaliza mencipta sejarah sebagai satu-satunya & artis pertama telah bertanding dalam ketiga-tiga kategori & mencerahkan lagi kemungkinan untuk lagu yang dibawanya menang. 

 Komposer Adnan Abu Hassan mencipta rekod tersendiri apabila 3 daripada 4 lagu dalam kategori Balada merupakan ciptaannya. Cuma setiap lagu bergandingan dengan penulis lirik yang berbeza. 

 Gandingan komposer dan penulis lirik Pak Ngah dan Hairul Anuar Harun juga mencatatkan rekod apabila mereka berdua merupakan komposer dan penulis lirik bersama pertama ke Anugerah Juara Lagu dengan 2 lagu. Lebih manis apabila 2 lagu ciptaan mereka bertanding dalam kategori yang sama iaitu Irama Malaysia dengan lagu Cindai dan Dikir Puteri.     

 Anuar Zain dan Ziana Zain yang berentap pada kali ini merupakan adik beradik. Walau bagaimanapun, mereka berdua tidak bertanding pada satu kategori.

 Komposer terkenal, Ajai atau nama sebenarnya Mohd Faizal Maas membuat penampilan sulung beliau sebagai komposer menerusi lagu Juwita yang disampaikan oleh penyanyi bersuara emas, Saleem, vokalis kumpulan Iklim.

 Keadaan tekak & peti suara Saleem begitu teruk membuatkan hampir ketika dalam persembahan, tidak kedengaran suara beliau & terpaksa mengharapkan penyanyi latar.

 Buat pertama kalinya, tiada kumpulan muzik (band) layak ke AJL.

13